The Raven (1963ko filma)
The Raven (euskaraz Belea) 1963ko Roger Corman estatubatuar zinema zuzendariaren umorezko eta fantasiazko filma bat da. Edgar Allan Poe idazlearen izen berdineko "Belea" istorio-olerkian oinarritua dago, gidoian Richard Matheson idazle eta gidoigileak egokitu zuen. Vincent Price, Peter Lorre, Boris Karloff, Hazel Court, Olive Sturgess eta Jack Nicholson aktoreek antzeztu zuten.

1960-1964 artean Cormanek idazle horren kontakizunetan oinarritutako zortzi filmez osatutako saila zuzendu zuen, eta film hau horietako bat da.

Berez, Poeren Belea kontakizunak bere ipuin gehientsuenak bezala testuinguru iluna eta beldurgarria izan arren, film honek komedia zantzuak ere baditu, izan ere, Vincent Price aktorea bera Cormanen film sail honetan antzeztu aurretik jada Poeren zaletu eta irakurle porrokatu zen, eta bere iritziz Poeren kontakizunek beldurrezko testuinguruaz gain satirak ere bai omen ziren, hortaz, film honetako lantaldeak kontakizunari nolabaiteko umorezko ukituak ematea ere erabaki zuen, nagusiki Peter Lorre eta Jack Nicholson aktoreen eskutik.

Argumentua 

Craven doktorea (Vincent Price) eta bere alaba Estelle (Olive Sturgess) haien emazte-amaren heriotzarekin erabat atsekabeturik daude.

Gau ilun eta ekaiztsu batean Cravenen etxera mintzatzeko gai den bele beltz beldurgarri bat iritsiko da, belea berez Bedlo doktorea da (Peter Lorre), Cravenen adiskidemina, Scarabus doktore zitalak (Boris Karloff) aztikeriz eta zigor moduan bele bihurtua. Hortaz Cravenek Bedlo bere gizaki itxurara itzuliko du.

Ondoren, Bedlok Craveni bere emazte Leonorren antzeko emakume bat Scarabus doktorearen gazteluan ikusi zuela aipatuko dio. Honela bada, Craven, Bedlo, Estelle eta Bedloren semea den Rexford (Jack Nicholson) emakume haren bila Sacarbusen gaztelura abiatuko dira.

Aktoreak 
 Vincent Price - Erasmus Craven doktorea
 Peter Lorre - Adolphus Bedlo doktorea
 Boris Karloff - Scarabus doktorea
 Hazel Court - Lenore Craven
 Olive Sturgess - Estelle Craven
 Jack Nicholson - Rexford Bedlo
 Connie Wallace - Neskamea
 William Baskin - Grimes
 Aaron Saxon - Gort

Beste egokitzapenak 
Rogern Corman zuzendariak burututako Edgar Allan Poe idazlearen gainontzeko egokitzapenak:
 House of Usher (1960)
 Pit and the Pendulum (1961)
 The Premature Burial (1962)
 Tales of Terror (1962)
 The Haunted Palace (1963)
 The Masque of the Red Death (1964)
 The Tomb of Ligeia (1964)

Kanpo estekak 
 The Raven filmaren IMDBko fitxa irakurgai 

Roger Cormanek zuzendutako filmak
Fantasiazko filmak
Umorezko filmak
Kontakizun laburretan oinarritutako filmak
Edgar Allan Poeren idazlanetan oinarritutako filmak
Olerkietan oinarritutako filmak
1963ko filmak
The Raven ( euskaraz Belea )o Roger Corman estatubatuar zinema zuzendariaren umorezko eta fantasiazko filma bat da . Edgar Allan Poe idazlearen izen berdineko " Belea " istorio-olerkian oinarritua dago , gidoian Richard Matheson idazle eta gidoigileak egokitu zuen . Vincent Price , Peter Lorre , Boris Karloff , Hazel Court , Olive Sturgess eta Jack Nicholson aktoreek antzeztu zuten . 1960-1964 artean Cormanek idazle horren kontakizunetan oinarritutako zortzi filmez osatutako saila zuzendu zuen , eta film hau horietako bat da . Berez , Poeren Belea kontakizunak bere ipuin gehientsuenak bezala testuinguru iluna eta beldurgarria izan arren , film honek komedia zantzuak ere baditu , izan ere , Vincent Price aktorea bera Cormanen film sail honetan antzeztu aurretik jada Poeren zaletu eta irakurle porrokatu zen , eta bere iritziz Poeren kontakizunek beldurrezko testuinguruaz gain satirak ere bai omen ziren , hortaz , film honetako lantaldeak kontakizunari nolabaiteko umorezko ukituak ematea ere erabaki zuen , nagusiki Peter Lorre eta Jack Nicholson aktoreen eskutik . Argumentua Craven doktorea ( Vincent Price ) eta bere alaba Estelle ( Olive Sturgess ) haien emazte-amaren heriotzarekin erabat atsekabeturik daude . Gau ilun eta ekaiztsu batean Cravenen etxera mintzatzeko gai den bele beltz beldurgarri bat iritsiko da , belea berez Bedlo doktorea da ( Peter Lorre ) , Cravenen adiskidemina , Scarabus doktore zitalak ( Boris Karloff ) aztikeriz eta zigor moduan bele bihurtua . Hortaz Cravenek Bedlo bere gizaki itxurara itzuliko du . Ondoren , Bedlok Craveni bere emazte Leonorren antzeko emakume bat Scarabus doktorearen gazteluan ikusi zuela aipatuko dio . Honela bada , Craven , Bedlo , Estelle eta Bedloren semea den Rexford ( Jack Nicholson ) emakume haren bila Sacarbusen gaztelura abiatuko dira . Aktoreak Vincent Price - Erasmus Craven doktorea Peter Lorre - Adolphus Bedlo doktorea Boris Karloff - Scarabus doktorea Hazel Court - Lenore Craven Olive Sturgess - Estelle Craven Jack Nicholson - Rexford Bedlo Connie Wallace - Neskamea William Baskin - Grimes Aaron Saxon - Gort Beste egokitzapenak Rogern Corman zuzendariak burututako Edgar Allan Poe idazlearen gainontzeko egokitzapenak : House of Usher Pit and the Pendulum The Premature Burial Tales of Terror The Haunted Palace The Masque of the Red Death The Tomb of Ligeia Kanpo estekak The Raven filmaren IMDBko fitxa irakurgai Roger Cormanek zuzendutako filmak Fantasiazko filmak Umorezko filmak Kontakizun laburretan oinarritutako filmak Edgar Allan Poeren idazlanetan oinarritutako filmak Olerkietan oinarritutako filmak 1963ko filmak